Volkath

* Splash art
* โมเดล

**Volkath** (โวลคาธ/วอลคาธ) **Lord of Darkness** เป็นฮีโร่ลำดับที่ 90 ของเกม Arena of Valor ที่เข้าเกมมาในวันที่ 7 ต.ค. 2019 ตำแหน่งไฟต์เตอร์/แอสซาซิน

## เนื้อเรื่อง

"หากเกิดมาแล้วไร้อิสระ ชีวิตจะมีความหมายเยี่ยงใด"

มีชายหนุ่มผมทองตาแดงคนหนึ่ง กําลังถามอาจารย์ของเขาบนยอดเขา Orphean อาจารย์วางหนังสือในมือลงพร้อมยิ้มตอบ

"อิสระที่แท้จริง มิใช่การทําเมื่ออยากทํา แต่คือการปฏิเสธเมื่อไม่อยากทํา" หนุ่มผมทองยิ้มอย่างเจ้าเล่ห์

"งั้นตอนนี้ข้าขอปฏิเสธท่านได้มั้ย? อาจารย์ Blaine"

"คิดว่าคงไม่ได้นะ Volkath เจ้ามีพรสวรรคมาก ข้าอยากให้เจ้าสามารถสงบจิตใจเพื่อแสวงหาความรู้ และได้รับการยอมรับจาก The Holy Light โดยเร็ว"

Volkath เป็นเด็กที่ฉลาด แต่เขามุ่งมั่นในหนทางของตนเองมากเกินไป จนไม่สามารถเข้าถึงแก่นแท้ของ The Holy Light ผู้หญิงที่นั่งอยู่ด้านหน้าเขา 3 คน กําลังหันหลังกลับมาแอบมองเขา และเขาก็ไม่เคยคิดว่าในอนาคต ผู้หญิงทั้ง 3 คนนั้น คนนึงจะกลายเป็นคนรัก อีกคนจะกลายเป็นผู้ติดตาม และคนสุดท้ายกลายเป็นศัตรูอาฆาต การสั่งให้กองทัพความมืดเข้าโจมตีนั้นเป็นความผิดพลาดของ Volkath และกลายเป็นจุดจบของเขาในภายหลัง เพราะ Tel'Annas สามารถยิงศรเข้าสู่หัวใจของ Volkath จนตายในที่เดียว กองทัพ The Abyss ที่ยิ่งใหญ่จึงสลายไปอย่างรวดเร็ว ส่วน Marja ที่เพิ่งกลับมาจากฝึกฝน Ghostwalk ได้เจอเพียงหลุมศพของคนรัก ราชินีปีศาจคนใหม่จึงสั่งโจมตี Shadow Forest แบบไม่หยุดยั้งเพื่อเป็นการแก้แค้น Marja สั่ง Shadow Leech มากมายมหาศาลถึงขั้นปิดเดือนปิดตะวัน และมุ่งสู่อาณาเขตป่าทั้งหมด การที่เธอพร้อมที่จะตายไปกับศัตรู ทําให้ผู้คนหวาดกลัวมาก ทําให้นับร้อยปีหลังจากนั้น ทหารของ Shadow Forest - ไม่เคยก้าวขาออกจากอาณาเขตอีกเลย

"ไม่คาดคิดเลยว่าสิ่งที่มอบให้เป็นของขวัญในตอนนั้น กลับกลายเป็นโอกาสที่ข้าได้ฟื้นชีพ" เสี้ยววิญญาณของ Volkath ที่อยู่ในร่าง Marja ถูกปลุกตื่นด้วยความบังเอิญ เขาจึงได้พบกับคนรักอีกครั้งในร่างวิญญาณ

"ข้าไม่เคยคิดเลยว่าจะได้เจอเจ้าอีกครั้ง" Marja มองร่างของ Volkath ที่เหมือนวิญญาณโปร่งแสง เธอพูดด้วยความเสียใจ

"หลายปีนี้ข้าอยากจะฆ่าราชินีแฟรี่ และเผาทุกกิ่งก้านของต้นไม้โลกเพื่อแก้แค้นให้เจ้า" เศษวิญญาณของ Volkath อ้าแขนโอบกอด Marja

"ดูสิ ความโกรธแค้นของเจ้าช่างสวยงามและทรงพลังยิ่งนัก เมื่อก่อนแม้เจ้าจะสวมใส่มงกุฎแห่งเทพ แต่แลดูเหมือนกับหุ่นเชิดที่ถูกล้อมรอบด้วยแสงประกาย ตอนนี้เจ้าได้สูญเสียประกายนั้นไปหมด แต่เจ้าได้ค้นพบกับตัวตนที่แท้จริง แสงสว่างที่ลวงหลอกกําลังจะหายไป ความมืดที่อิสระกําลังจะมาถึง" วิญญาณของ Volkath เปล่งประกายออกมา

"และตอนนั้น ข้าจะจูงมือเจ้า เพื่อก้าวสู่จุดสูงสุดแห่งโลกใบนี้"

## ข้อมูลขั้นสูง

* สมัยเรียนฮ็อตมาก มีสัมพันธ์กับสาวๆ ไปทั่ว

* หึงหวง และต้องการเป็นเจ้าของ Marja คนเดียว

* มีผมยาวที่สวยงาม ต้องให้ข้ารับใช้ถึง 4 คน มาดูแลเส้นผมทุกวัน

* ม้าคู่ใจเป็นปีศาจจาก The Abyss สายพันธุ์แท้

* มารยาทดี และใจเย็น ไม่เคยเห็นเขาโมโหเลย

* Volkath ใช้ Maloch ในการระงับใจ Veera

* Volkath และ Ilumia เป็นศัตรูกันมานาน

## ความสัมพันธ์

* **Maloch - น้องชาย:** Volkath มองว่า Maloch เป็นน้องชายพร้อมจะตายไปด้วยกันในสนามรบ แม้ว่า Maloch จะดูไม่ค่อยฉลาด แต่ขาก็ซื่อสัตย์มาก และหลังจากผ่านสนามรบมากมายมาด้วยกัน Volkath ได้แต่งตั้ง Maloch เป็นผู้สืบทอดของเขา

* **Marja - คนรัก:**

* **Tel'Annas - แก้แค้น:** สำหรับ Volkath แล้ว Tel'Annas คือราชินีสาวน้อยที่นั่งบนบัลลังก์ได้ไม่นาน ทว่าเธอกลับจัดการกับขาได้ด้วยเพียงลูกศรดอกเดียว ตอนนี้ Tel'Annas กลายเป็นอีกหนึ่งคนที่เขาอยากกำจัดทิ้งหลังจากเขาคืนชีพ

* **Ilumia - ศัตรูคู่อาฆาต:** Volkath ไม่ชอบผู้หญิงที่เห็นแก่ตัวเอง เขาจึงปฏิเสธรับรักจาก Ilumia ไป ในตอนแรกนั้น Ilumia ไม่เคยอยู่ในสายตาของเขาเลย แต่หลังจากที่เธอเปลี่ยนไปอย่างรวดเร็ว ก็ทำให้เขารู้สึกเริ่มหันมามองเธอ

## เนื้อเรื่องเสริม

ราชาปีศาจ

ใต้พิภพที่มืดสนิท ลาวาที่แดงเดือด Volkath จมตัวเองไปในลาวา ปล่อยให้พลังแห่งความมืดทั้งหมดค่อยๆ ซึมเข้าสู่สายเลือด แม้ Volkath จะชนะ Blaine แต่ก็ถูก The Temple of Light โจมตีกลับอย่างบ้าคลั่ง ทำให้ขาจำเป็นต้องพาสหายหนีตามช่องว่างที่เกิดขึ้นบนพื้นโลก และเข้ามาอยู่ในสถานที่ใต้พิภพที่เรียกว่า The Abyss แม้จะพอควบคุมพลังความมืดจาก The Abyss ได้บ้างแล้ว แต่สภาพแวดล้อมที่เลวร้ายยังคงเป็นอุปสรรคต่อการเอาตัวรอดของพวกเขา สหายจำนวนไม่น้อยตายไปเพราะไม่สามารถปรับตัวได้ บางส่วนก็พยายามจะหนีกลับไป แต่ส่วนใหญ่ยังเลือกที่จะอยู่ต่อไป ภายใต้การนำทางของ Volkath, Maloch และ Veera พวกเขานำความรู้ที่ได้รับจาก The Temple มาใช้ในการปรับเปลี่ยนสายเลือดของตน และทำให้ตนสามารถปรับเข้าหาสภาพเวดล้อมใน The Abyss ได้ดีขึ้น Volkath เคยศึกษากี่ยวกับการดัดแปลงสายเลือด และเป็นหนึ่งในหนูทดลองให้กับสิ่งนี้ แม้คนที่ทดลองร่วมกับขาคือ Veera, Kahlii และคนอื่นๆ ที่เป็นอดีตผู้โดดเด่นใน The Temple แต่ผู้ที่เคยลองอัดฉีดพลังแห่งความมืดเกินปริมาณที่เหมาะนั้นมีเพียง Volkath และ Maloch เท่านั้น ซึ่ง Maloch ที่มีร่างกายเข็งแรงเหมือนจะได้เปรียบกว่า ความรวดเร็วของการกลายพันธุ์และเข้าสู่ด้านมืดของ Maloch เร็วกว่า Volkath ในทุกด้าน เพื่อเป็นการวัดค่าของพลังที่เพิ่มขึ้นจากการเปลี่ยนแปลงสายเลือด ทุกครั้งที่ทำการทดลองเสร็จ การประลองฝีมือระหว่าง Volkath และ Maloch จึงกลายเป็นกิจวัตรประจำวัน

"เคร๊งงง!!"

เสียงปะทะของโลหะทำให้เกิดประกายไฟฟ้า บนมือของ Maloch มีดาบเล่มใหญ่ที่หล่อหลอมหลายครั้งด้วยลาวาจาก The Abyss ความหนาของมันเกิน 2 นิ้ว ใบมีดสีแดงดั่งเลือดสด Volkath รู้ถึงจุดอ่อนด้านร่างกายของตน เขาไม่ได้เลือกใช้ดาบยาวที่ถนัด แต่กลับตีอาวุธชิ้นใหม่ขึ้นมา เป็นดาบที่มีขนาดใหญ่กว่าของ Maloch ความยาวของอาวุรตั้งแต่ปลายดาบจนถึงตัวด้ามดาบเกือบจะเท่าความสูงของตัว Volkath ส่วนความหนานั้นมากถึงนิ้วครึ่ง และความกว้างมากกว่าของ Maloch ตั้งครึ่งหนึ่ง จุดเด่นของอาวุธนี้สรุปสั้นๆ ว่า ยาวกว่า ใหญ่กว่า และหนักกว่า Volkath ได้สร้างอาวุรที่เหมือนปีศาจ เพื่อนำมาสู้กับปีศาจอย่าง Maloch

"ข้ายังไม่ได้ออกแรงเต็มที่เลยนะ" Maloch ที่กระเด็นถอยออกมาเอ่ยขึ้น Volkath ขำในความตรงไปตรงมาของเขา จึงได้พูดกับ Maloch ว่า

"งั้นเจ้าลองออกแรงเต็มที่ดู ไม่ต้องห่วง อาวุธใหม่ของข้าตอนนี้ใช้งานได้ดีมาก"

อาวุธใหม่ที่หนักมากของ Volkath กลับดูเบาเมื่ออยู่ในมือเขา เมื่อก่อนที่เขายังเป็นหนึ่งในเผ่าพันธุ์เทพเจ้า แม้ร่างกายตอนนั้นจะเข้าขั้นสมบูรณ์แบบ แต่ความสมบูรณ์แบบนั้นกิดจากที่ร่างกาย และจิตใจหลอมเป็นหนึ่งเดียว ตอนนั้นเขากลับไม่สามารถทะลุมิติความสามารถเพื่อบรรลุไปอีกขั้นหนึ่งได้ ในทางกลับกัน ร่างกายตอนนี้ที่ได้รับสายเลือดใหม่แม้ได้ละทิ้งความสมบูรณ์แบบ กลับกระตุ้นความสามารถที่แฝงอยู่ทั้งหมดออกมา ทำให้ Volkath ผู้เข้าสู่ด้านมืดนั้นได้รับพัฒนาการที่ก้าวกระโดดทั้งด้านร่างกายและพลัง หากวัดกันที่พลัง Maloch ชนะอยู่แล้ว

"Cleave!" Maloch โจมตีสุดพลัง อาวุธที่ใหญ่ และหนักของเขามุ่งหน้ามาหา Volkath พร้อมเสียงผ่านลมที่ฟังดูน่ากลัว

"เคร้งง!"

เสียงโลหะปะทะกันอีกครั้งหนึ่ง VolIkath ผู้ถืออาวุธด้วยสองมือ อาศัยความได้เปรียบของน้ำหนักอาวุธและจังหวะ ป้องกันการโจมตีของ Maloch ได้สำเร็จ Maloch เห็น Volkath สามารถรับมือกับการโจมตีสุดแรงของเขาได้ จึงเลิกกังวล ส่วนมือซ้ายของเขา ไม่สิ ต้องเรียกว่ากรงเล็บซ้าย จึงได้เริ่มเคลื่อนไหว นี่คือเหตุผลที่ Maloch ที่มีร่างกาย และพลังมากกว่า Volkath แต่กลับเลือกใช้อาวุรที่มีขนาดเล็กกว่าขา เพราะตั้งแต่ริ่มการประลอง Maloch ใช้มือข้างเดียวในการถืออาวุธ ส่วนกรงเล็บปีศาจที่ทรงพลังอีกข้าง
คืออาวุธลับที่จะเอาชนะการปะทะครั้งนี้

"กรงเล็บแบบนี้ ข้าก็มีเหมือนกัน"

Volkath ที่ถืออาวุธด้วยสองมือรู้สึกตื่นเต้น และแล้วก็มีเงาปีศาจโผล่ขึ้นจากด้านหลังของเขา กรงเล็บปีศาจปะทะกับกรงเล็บปีศาจ การต่อสู้ที่เหนือจินตนาการได้เกิดขึ้น เมื่อกรงเล็บปีศาจของ Maloch ทะลุกรงเล็บจากเงาก้อนนั้น และพุ่งไปยังหน้าอกของ Volkath ในขณะเดียวกัน กรงเล็บแห่งเงาปีศาจของ Volkath ทะลุข้าไปที่อกของ Maloch แต่... เลือดกลับไม่ไหลออกมา ทำให้ Maloch รู้สึกหวาดเสียวขึ้นมาทันที นั่นมัน ความรู้สึกที่วิญญาณถูกกระชาก จังหวะเดียวกัน อาวุธในมือ Volkath ก็วางอยู่ที่คอของ Maloch

"ฮ่าๆ ขอโทษที" Volkath หัวเราะเบาๆ ก่อนจะเก็บอาวุธลง

"คอของข้าฟันไม่เข้าหรอก" Maloch พูดด้วยความมั่นใจ เขาเชื่อว่าร่างกายหลังถูกดัดแปลงสายเลือดนั้นมีกระดูกและผิวหนังที่แข็งแรงทนทานมาก Volkath ตบที่ไหล่ของ Maloch

"ข้าเชื่อว่าเจ้าทนได้ แต่พวกเราแค่ประลองฝีมือกันเล่นๆ ไม่ได้จะเอาเป็นเอาตาย จริงมั้ย? จงเก็บแรงไว้ไปสู้กับศัตรูเถิด" Maloch หมุนคอเล็กน้อย ผ่านไปสักพักถึงพูดขึ้นมาว่า

"อาวุธนั้น ไม่เหมาะกับเจ้า" Volkath ได้ยินก็พยักหน้าเห็นด้วย

"ใช่ พราะหากดูจากสถานการณ์จริงแล้ว เหมือนดาบยาวจะเข้ามือกว่า แต่ข้าพึ่งพบอะไรใหม่ๆ มา เหมือนกับว่าพลังจากดาบเล่มนั้นจะถูกกระตุ้นออกมาเต็มที่ เมื่อใช้คู่กับบางสิ่งบางอย่าง"

"จะเก่งขึ้นมากใช่มั้ย?" Maloch มองไปยัง Volkath

"เก่งมาก เก่งจน... พวกเราสามารถฆ่าศัตรูที่ขวางหน้าได้ทุกคน"

---จบ---

## ชีวประวัติ

Volkath เดิมเป็นสมาชิกในเผ่าเทพเจ้า และเป็นหนึ่งในสิ่งมีชีวิตแห่งความฉลาด เมื่อครั้งอดีตกาลที่ "กฎแห่งแสงสว่าง" ถูกบัญญัติขึ้น และตามด้วยการสร้าง The Temple of Light สิ่งมีชีวิตแห่งความฉลาดที่อาศัยอยู่ตามมุมโลกก็ถูกเรียกรวมตัวโดย Blaine เพื่อกลับมาอาศัยร่วมกันที่เทือกเขา Orphean แต่แล้ว Volkath และสมาชิกในเผ่าเทพเจ้าบางกลุ่มพร้อมกับสิ่งมีชีวิตดึกดำบรรพ์ต่างยืนยันที่จะอาศัยอยู่บ้านเกิดของตน ทำให้กิดความขัดแย้งกับ The Temple และในที่สุดพวกเขาก็ถูกกักบริเวณอยู่ที่เทือกเขา Orphean เพื่อเข้ารับการศึกษาจาก Blaine ในระยะเวลาที่ถูกกักบริเวณ Volkath และเทพีหญิง Marja ได้ตกหลุมรักกัน Volkath ได้รับความช่วยเหลือจาก Marja ในการสัมผัสถึงพลังแห่งความมืดของ Abyss เขาจึงได้ใช้พลังใหม่นี้ในการพา Veera, Maloch และคนร่วมอุดมการณ์อื่นๆ หลบหนีออกจากเทือกเขา Orphean ระหว่างการหลบหนี Volkath ใช้พลังแห่งความมืดโจมตี Blaine จนบาดเจ็บสาหัสและสูญไปในภายหลัง จนกลายเป็นชนวนการแก้แค้นอย่างบ้าคลั่งจากฝั่ง Temple of Light ผู้ทรยศที่หมดหนทางจึงได้หนีตามช่องว่างระหว่างแผ่นดินโลกและเข้าไปสู่ The Abyss เพื่อเป็นการปรับตัวข้าหาสภาพแวดล้อมใหม่ใน Abyss ทำให้ Volkath และผู้ทรยศเข้ารับการดัดแปลงสายเลือด และเป็นจุดกำเนิดของเผ่าพันธุ์ใหม่ นั่นก็คือ "เผ่าพันธุ์ปีศาจร้าย" ภายหลังเมื่อ Volkath รวบรวมพลังแห่ง Abyss ได้สำเร็จ จึงได้บุกโจมตีโลกด้วยพลังความมืดเป็นครั้งแรก แต่ในขณะที่กองทัพของเขากำลังได้เปรียบ Volkath กลับถูก Tel'Annas สังหารด้วยศรเพียงดอกเดียว ทุกสิ่งที่สร้างมาจึงได้พลังทลายในพริบตา แต่แล้วเวลาผ่านไปหลายปี VoIkath ได้ฟื้นคืนชีพอีกครั้ง จากการช่วยเหลือของ Marja และต่อไปนี้ จะไม่มีผู้ใดสามารถหักห้ามเขาจากการบุกรุกดินแดน Athanor ได้อีก

## สกิล

### สกิลอัลติเมท

 2
 3

## สกิน

Bloodthirsty Fangs
Shogun
Sky Rider

## แนะนำ

### ไอเทม

Gilded Greaves
Spear of Longinus
Omni Arms
Odin's Will
Fenrir's Tooth
Blade of Eternity

### รูน

**LV 3: Onslaught (x 8)**
พลังโจมตี +2
เจาเกราะ +3.6
**LV 3: Assassinate**
พลังโจมตี +1.6
ความเร็วเคลื่อนที่ +1%
**LV 3: Dragon's Claw**
พลังโจมตี +0.9

**LV 3: Rage (x 2)**
อัตราคริติคอล +1.6%

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Curse of Death**

**Sacred Bead**
คูลดาวน์สกิลอัลติเมตลดลง 10% (ผลจะลดลง หรือไม่ทํางานหากถึงขีดจํากัดการลดคูลดาวน์สูงสุดแล้ว)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)

## บทพูด

### เลือกฮีโร่

* **Light is fleeting, darkness is forever:** แสงสว่างเป็นเพียงชั่วคราว แต่ความมืดนั้นตลอดไป

* **Victory means truth:** ชัยชนะคือสัจธรรม

* **The order is a lie:** กฏเกณฑ์เป็นคำหลอกลวง

### เกิดใหม่

* **I rule the darkness:** ข้าปกครองความมืดมิด

* **Zhamban ing-zhochonnga vonna** (ซามบาน อิง-โซชงก์นา โวนนา): **Chaos is the true power:** ความโกลาหลคือพลังที่แท้จริง

* **G’vunnǝ!** (กวุนนา): **From the Abyss!:** เผ่าข้าคือ Abyss!

* **Tho zmillǝ sughbishuzǝnnǝn tachorrin** (โธ ซมิลลา ซุคบิชูซันนัน ธาชอร์ริน): **No light will penetrate this darkness:** แสงสว่างมิอาจชนะความมืดได้

### ปกติ

* **The darkness will triumph!:** ความมืดจะคว้าชัย!

* **There is nothing that I don't see:** ไม่มีอะไรที่ข้ามองไม่เห็น

* **The end justifies the means:** ผลลัพธ์แสดงชัดกว่าวิธีการ

* **You were my mentor once, today you're my enemy:** ครั้งหนึ่งท่านเคยเป็นอาจารย์ของข้า แต่บัดนี้กลับกลายเป็นศัตรู

* **The strong survive and the weak perish:** ผู้แข็งแกร่งจะอยู่รอด และผู้อ่อนแอจะแพ้พ่าย

* **Darkness means freedom:** ความมืดคืออิสรภาพ

* **Face your darkest desires:** เผชิญกับความปรารถนาที่มืดมิดที่สุดของเจ้า

### ใช้สกิล

* **Can you hear your spirit crying out?:** ได้ยินเสียงวิญญาณตัวเองกำลังกรีดร้องรึเปล่า?

* **Be enveloped in darkness!:** จงถูกปกคลุมด้วยความมืด!

* **Plight with me!**

* **Obey me, and live!:** เชื่อฟังข้า และมีชีวิต!

* **Resist, and die!:** จงต่อต้าน และตาย!

### ตาย

* **Agh.. The war is not over yet..:** สงครามยังไม่ สิ้นสุด...

### สังหารต่อเนื่อง

* **The way to the top is paved with the bones of those I've slain:** เส้นทางสู่จุดสูงสุดปูไปด้วยกระดูกของผู้ที่ข้าได้สังหาร

* **You were in over your head:** เจ้าเอาชนะข้าไม่ได้

### ยั่วยุ

* **My patience is not to be tested:** ความอดทนของข้าไม่ได้มิไว้เพื่อทดสอบ

## แกลเลอรี่

### วิดีโอ

Vol'kath Cinematic - การคืนชีพของราชาปีศาจVolkath Teaser - กลับมาครั้งนี้ ! ทุกอาณาจักรต้องล่มสลาย !!!เตรียมพบกับฮีโร่ใหม่ ราชาปีศาจ VolkathVolkath Behind the Scenes - พร้อมสัมภาษณ์พิเศษหนุ่มสุดฮอต Paing TakhonHero Spotlight - VolkathVolkath Cinematic - การกลับมาของกองทัพปีศาจเล่นอย่างโปร EP82 - กิตงาย สอนเล่น Volkath ใน 10 นาที !!!Shogun Volkath - Skin Spotlight

## อ้างอิง

1. ↑ https://www.facebook.com/ROVTH/posts/911741242322659
2. ↑ https://www.facebook.com/ROVTH/posts/1408399255990186/
3. ↑ https://www.facebook.com/ROVTH/photos/a.687150514781734/1408163852680393/
4. ↑ https://www.facebook.com/ROVTH/posts/1906955269467913/

แทงค์
ไฟต์เตอร์
แอสซาซิน
เมจ
แครี่
ซัพพอร์ต